Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 62/12/4404	Nové Zámky, 16.10.2013
EEČ : 2-33-123-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 20.2.2012, spisová značka 1 Pv 62/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako čašníčka v hostinci XXXXX dňa 11.12.2011, v čase asi o 21.45 h, po odchode posledného zákazníka z hostinca, v rozpore so svojimi povinnosťami, použila vyinkasovanú dennú tržbu vo výške 400,-- € na hry na hracom automate, chýbajúce peniaze nevedela zúčtovať a vedúcemu prevádzky uviedla, že dennú tržbu jej odcudzil neznámy páchateľ, týmto konaním spôsobila poškodenému XXXXX, nar. XXXXX, trvale bytom XXXXX, škodu vo výške 400,-- €.
	Súčasne bola obvinenej podľa § 216 odsek 2 Trestného poriadku určená skúšobná doba v trvaní 18 mesiacov, ktorá uplynula 05.09.2013.

Uznesením prokurátora Okresnej prokuratúry Nové Zámky zo dňa 20.2.2012, spisová značka 1 Pv 62/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:

	Uznesením námestníčky okresnej prokurátorky v Nových Zámkoch sp. zn.  1 Pv 62/12 zo dňa 20.02.2012, ktoré nadobudlo právoplatnosť dňa 05.3.2012, bolo podľa § 216 odsek 1 Trestného poriadku podmienečne zastavené trestné stíhanie proti XXXXX pre prečin sprenevery podľa § 213 odsek 1 Trestného zákona, ktorého sa dopustila na tom skutkovom základe,  že ako čašníčka v hostinci XXXXX, dňa 11.12.2011, v čase asi o 21.45 h, po odchode posledného zákazníka z hostinca, v rozpore so svojimi povinnosťami, použila vyinkasovanú dennú tržbu vo výške 400,-- € na hry na hracom automate, chýbajúce peniaze nevedela zúčtovať a vedúcemu prevádzky uviedla, že dennú tržbu jej odcudzil neznámy páchateľ, týmto konaním spôsobila poškodenému XXXXX, nar. XXXXX, trvale bytom XXXXX, škodu vo výške 400,-- €.
	Súčasne bola obvinenej podľa § 216 odsek 2 Trestného poriadku určená skúšobná doba v trvaní 18 mesiacov, ktorá uplynula 05.09.2013.
	Po uplynutí skúšobnej doby boli do spisu zabezpečené podklady potrebné pre rozhodnutie o osvedčení obvinenej.
	Obvinená XXXXX v mieste trvalého bydliska nie je bližšie hodnotená. Hľadí sa na ňu, akoby súdne trestaná nebola, nemá záznam v evidencii priestupkov a ani nebolo voči nej v rámci skúšobnej doby vedené trestné stíhanie v inej trestnej veci. 
	Je teda možné konštatovať, že v danom prípade boli splnené všetky zákonné podmienky pre rozhodnutie o osvedčení obvinenej.
	S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka